CELEX: 32006R0923
Language: sk
Date: 2006-06-22 00:00:00
Title: Nariadenie Komisie (ES) č. 923/2006 z  22. júna 2006 , ktorým sa menia a dopĺňajú nariadenia (ES) č. 1164/2005, (ES) č. 1165/2005, (ES) č. 1168/2005, (ES) č. 1700/2005 a (ES) č. 1845/2005, ktorými sa otvára stála verejná súťaž na ďalší predaj kukurice v držbe poľskej, maďarskej, rakúskej, slovenskej a českej intervenčnej agentúry na trhu Spoločenstva

23.6.2006   
            
            
               SK
            
            
               Úradný vestník Európskej únie
            
            
               L 170/3
            
         
      NARIADENIE KOMISIE (ES) č. 923/2006
   z 22. júna 2006,
   ktorým sa menia a dopĺňajú nariadenia (ES) č. 1164/2005, (ES) č. 1165/2005, (ES) č. 1168/2005, (ES) č. 1700/2005 a (ES) č. 1845/2005, ktorými sa otvára stála verejná súťaž na ďalší predaj kukurice v držbe poľskej, maďarskej, rakúskej, slovenskej a českej intervenčnej agentúry na trhu Spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
   keďže:
   
               (1)
            
            
               Nariadenia Komisie (ES) č. 1164/2005 (2), (ES) č. 1165/2005 (3), (ES) č. 1168/2005 (4), (ES) č. 1700/2005 (5) a (ES) č. 1845/2005 (6), ktorými sa otvára stála verejná súťaž na ďalší predaj kukurice v držbe poľskej, maďarskej, rakúskej, slovenskej a českej intervenčnej agentúry na trhu Spoločenstva. Trvanie týchto verejných súťaží sa skončí 28. júna 2006.
            
         
               (2)
            
            
               Zásoby kukurice, ktoré sú v držbe poľskej, maďarskej, rakúskej, slovenskej a českej intervenčnej agentúry, by sa mali naďalej umiestňovať na trhu s obilninami, aby sa pre chovateľov a krmovinársky priemysel zabezpečilo zásobovanie za konkurencieschopné ceny na začiatku hospodárskeho roka 2006/2007.
            
         
               (3)
            
            
               V rámci tohto predĺženia však neboli spresnené týždne od 28. júna 2006, počas ktorých sa neuskutoční žiadna verejná súťaž. Hospodárske subjekty by tak v dobrej viere mohli podať žiadosti počas uvedených týždňov napriek tomu, že v danom čase sa nepredpokladá žiadne zasadnutie riadiaceho výboru.
            
         
               (4)
            
            
               Nariadenia (ES) č. 1164/2005, (ES) č. 1165/2005, (ES) č. 1168/2005, (ES) č. 1700/2005 a (ES) č. 1845/2005 je preto potrebné zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   1.   V článku 4 ods. 1 nariadení (ES) č. 1164/2005, (ES) č. 1165/2005, (ES) č. 1168/2005, (ES) č. 1700/2005 a (ES) č. 1845/2005 sa druhý pododsek nahrádza takto:
   
      „Lehota na predloženie ponúk do ďalších čiastočných verejných súťaží uplynie každú stredu o 15.00 hod. (bruselského času) s výnimkou 2. augusta 2006, 16. augusta 2006 a 23. augusta 2006. Počas uvedených týždňov sa neuskutoční žiadna verejná súťaž.“
   
   2.   V článku 4 ods. 1 treťom pododseku nariadení (ES) č. 1164/2005, (ES) č. 1165/2005, (ES) č. 1168/2005, (ES) č. 1700/2005 a (ES) č. 1845/2005 sa dátum „28. júna 2006“ nahrádza dátumom „13. septembra 2006“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júna 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením Komisie (ES) č. 1154/2005 (Ú. v. EÚ L 187, 19.7.2005, s. 11).
   
      (2)  Ú. v. EÚ L 188, 20.7.2005, s. 4. Nariadenie naposledy zmenené a doplnené nariadením (ES) č. 714/2006 (Ú. v. EÚ L 124, 11.5.2006, s. 11).
   
      (3)  Ú. v. EÚ L 188, 20.7.2005, s. 7. Nariadenie naposledy zmenené a doplnené nariadením (ES) č. 1990/2005 (Ú. v. EÚ L 320, 8.12.2005, s. 23).
   
      (4)  Ú. v. EÚ L 188, 20.7.2005, s. 16. Nariadenie naposledy zmenené a doplnené nariadením (ES) č. 80/2006 (Ú. v. EÚ L 144, 31.5.2006, s. 7).
   
      (5)  Ú. v. EÚ L 273, 19.10.2005, s. 3.
   
      (6)  Ú. v. EÚ L 296, 12.11.2005, s. 3. Nariadenie zmenené a doplnené nariadením (ES) č. 703/2006 (Ú. v. EÚ L 122, 9.5.2006, s. 7).